JohanHeinsen/ENO huggingface dataset:
Odense Adresse-Contoirs Efterretninger, 1845-07-16
Af den paa første Spalte af denne Avis anførte Landsoverretsdom vil det sees, at den her i Provindsen saa almindelig agtede Christian Nielsen af Rold er bleven dømt, hvilket vist vil vække almindelig Deeltagelse hos alle de, som kjende Mandens personlige Redelighed; om hans Kundskaber virkelig strække sig saavidt, som han selv formener, kunne vi ikke afgjøre, ligesaalidt som om det ikke er aldeles i sin Orden, at Regjeringen holder et vaagent Øie med at Jngensomhelst, trods enkelte heldige Tilfælde, tillades at udøve en ulovlig Lægepraxis, hvilken især blandt Almuen kan have de frygteligste Følger og bidrage til Overtroens Tiltagende.
Odense Adresse-Contoirs Efterretninger, 1845-07-16
Priserne igaar paa Odense St. Knuds Marked vare (ifølge velvillig Meddelelse) saaledes: for fine uldne Dyner betaltes 4 til 5 Rbd., simple ditto 14 a 18 Mk.; Vadmel fra 2 Mk. 4 s. til 3 Mk. pr. Alen; bleget Hørlærred 22 a 24 s., bleget Blaarlærred 17 a 20 sk. pr. Alen; røget Flesk 14 a 16 Mk. pr. Lpd.; Smør 15 a 16 Mk. Halvottingen; Ost 5 a 6 sk. pr. Pd.; Boghvedegryn 7 Mk. og Byggryn 4 Mk. 8 s. a 5 Mk. Skjeppen, store Ællinger 3 Mk. Parret. Fra Hestemarkedet afgik til Holsteen mange Kobler stærke fede Heste, som betaltes med Priser fra 100 til 140 Rbd. pr. Stk.; for Arbeidsheste af forskjellig Alder betaltes fra 70 til 100 Rbd. pr. Stk.,De fleste Sælgere klage over Mangel paa Kjøbere.
Odense Adresse-Contoirs Efterretninger, 1845-07-16
(Dagsposterne.) J Svendborg A. hedder det, at Hs. Kgl. H. Kronprindsen vil fra Dobberan afgaae til Bornholm, hvorfra han om en Maanedstid agter at vende tilbage til Fyen.
Odense Adresse-Contoirs Efterretninger, 1845-07-16
Sognepræst for Thunøe Menigh. under Aarhuus Stift, J. F. Sevel, er beskikket til Sognepræst for Skorup og Tvilum Menigh., og Capellan ved Holmens Menigh. i Kjøbenhavn, Lic. theol. C. Kolthoff til residerende Capellan ved Helliggeistes Kirke i Hovedstaden. Dueholm Herregaard paa Morsøe, som i 1752 blev af Eierinden, Conferentsraadinde Klingenberg, solgt til Eiendommens Forvalter, Anders Tøttrup, for 11,000 Rd. Cour., er den 11 ds. solgt af den nuværende Eier, Hr. P. Tøttrup til Agent Nyholm og Jnteressentskab for 165,000 Rbd.
Odense Adresse-Contoirs Efterretninger, 1845-07-16
Politilieutenant Leerbeck afreiste ifølge, Flyveposten, i Onsdags til Hamborg, for at efterspore en fra Stokholm bortrømt, ved et stort Handelshuus ansat Bogholder, der har gjort sig usynlig med en betydelig Sum Contanter. Fra Nyyork meldes, at den berømte General Jackson er død, 78 Aar gammel.
Odense Adresse-Contoirs Efterretninger, 1845-07-16
Ind= og udklarerede Skibe ved Odense Toldkammer. Jndgaaede: den 14 Julii, M. Rude af Kjerteminde, fra Faxøe, Jagten Elisabeth med Kalksteen; P. Christiansen af Munkeboe, fra Samsøe, Baad med Klude; L. S. Eldrup af og fra Tvedestrand, Sluppen Lilleput med Jern og Trælast; den 15de, N. Piilgaard af og fra Apenrade, Dæksbaaden Enigheden med Trælast og Markedsgods.
Odense Adresse-Contoirs Efterretninger, 1845-07-16
Udgaaede: den 14 Juli, A. Albrechtsen af Tvedestrand, til Norge, Briggen Erstatningen med Ballast.
Odense Adresse-Contoirs Efterretninger, 1845-07-16
Odense Kirkenyt. St. Knuds Sogn. Døbte: den 29 Juni, Arbeidsmand J. G. Reinhards Søn, Carl Peder Reinhard; Fadd.: Pigerne J. og A. K. Reimersdatter, Møllebestyrer Demant, Møllersv. L. Rasmussen og J. Demant. S. D., Dugmager J Knudsens Datter, Karen Lovise Margrethe Knudsen; Fadd. Pigerne A. K. Hansen og A. K. Pedersen, Rugbrødbager L. Jørgensen og Taarnvægter L. Rasmussen. S. D., Kjøbmd. F. C. Schiøtts Søn: Georg Frederik Schiøtt; Fadd. Frue Hellesen, Barnets Moder, Kjøbmd. G. F. Schiøtt og Barnets Fader. S. D., A. M. Henningsens Datter. Hansine Jacobsen; Fadd.: Pigerne M. Gustavsen og A. K. Christensen, Tjenestekarl N. Henningsen og H. Christensen. Den 3 Juli, Brændeviinsbr. Overformynder R. Nielsens Datter, Elisa Kirstine Dorthea Nielsen; Fadd. Mad. Hoffgaard, Jfr. L. Allerup, Kjøbmd. Overformynder F. Schmidt, Sukkermester Nielsen og Handelsbet. Frydendahl. S. D., Tjenestekarl H. J. Pedersens Søn, Peder Pedersen; Fadd. Jfr. Unserud og Jørgensen, samt Skomagersv. W. C. T. Wimmekilde. Den 6te, K. M. Larsens Datter: Anne Marie Larsen; Fadd. Pigerne M. J. Busch og C. F. Hoff, Naalemager J. Hansen og Typograph R. Schmidt. - Ægteviede: den 5 Juli, Skomagersv. Niels Karlsen og Pigen Karen Karlsen; den 9de, Skomagerm. Mathias Christian Rex og Jfr. Anne Kirstine Jørgensen; den 12te, Ungkarl Peder Hansen og Pigen Bodil Cathrine Hansdatter. - Døde: den 28 Juni, Tjenestekarl P. Knudsens dødfødte Søn; den 10 Juli, Snedkersv. Ole Hansen, 24 Aar.
Odense Adresse-Contoirs Efterretninger, 1845-07-16
(Jndsendt.) En Jndsender tillader sig at gjøre Kunstforeningen i Odense opmærksom paa, om det ikke var mere rigtigt, at forevise ved dens Udstillinger nye Malerier istedetfor de Ældre, som de bestandig forevise og som Jngen kan faae at kjøbe; thi der gives vistnok Nogen, som vilde afkjøbe et eller flere Malerier, og som vilde opmuntre Kunstneren, hvem man dog har at takke for Malerierne, men det lader til som om Kunstneren ganske blev udelukket, hvilket ei er Tilfældet ved Kunstforeningen i Kjøbenhavn, og da der fra Malere i Kjøbenhavn kan faaes saamange gode Malerier som de ønske eller behøve og Transporten vil ikke være saa meget mere vidtløftig tilsøes derfra end H. P. D. fra Einsidelsborg. Fem, ni, tretten.
Odense Adresse-Contoirs Efterretninger, 1845-07-16
(Af Commissionstidenden.) Seer Du en Dreng med Briller paa Som Tingstud at vaase for Retten, Med Spanskrørstok paa Støvle at slaae, Saa viid, det er fem, ni, tretten. Veed Du ei Een, der laaner paa Pant, Da frygt ei for Løben og Gjetten, En Aagrer i samme Dreng Du fandt, Og han hedder: fem, ni, tretten. Kjender Du Nogen i hele vor By, Som lever af Kiv og af Trætten, Som er foragtet af Navn og Ny Saa er det just fem, ni, tretten." Troer Du alene vanartet han er, Da spørg kun om hele Ætten, Nei, alt hvad samme Benævnelse bær, Er lumpent som fem, ni, tretten. Oherlige Dreng! Dit prydede Navn Staaer i hver Protocol for Retten; En ypperlig Unge af gamle Ravn, Du kalder Dig fem, ni, tretten. Ugle, see Lyset falder paa Dig, Rør Dig ikke af Pletten! Græm Dig tildøde, snart er Du et Liig, Af Galde fortæret, fem, ni, tretten. Saa tager Du sagtens Din Fader med Op i Himlen for Høiesteretten; To Skjelmer da fare paa eengang afsted, En gammel og ung fem, ni, tretten. Og alle de Yngre i Fjurendal, Dem hjælper et deres Aftvætten; Thi Ondskabens evige Skjændsel skal Forfølge dig fem, mi, tretten.
Odense Adresse-Contoirs Efterretninger, 1845-07-16
Den lille Oluffa Knudsen til sørgende Moder Rudkjøbing. Elskte Moder stands din Sorg, Thi jeg er nu i Himmelborg; Jeg er nu Jesus Favn, Og Barnet fri for alle Savn. Elste Mode græd ei meer, Husk at mit Øie paa Dig seer. Glem mig ei, men stands din Graad, Og vid, min Død var Herrens Raad. Elskte Moder! vær nu glad, Kun for en Stund vi skiltes ad. J min Søster elsk Du mig, Slig Kjerlighed vil trøste Dig.
Odense Adresse-Contoirs Efterretninger, 1845-07-16
AVERTISSEMENTS. At vor Tante og Velgiørerinde Frue Dorthea Kirstine Junghans, fød Gløerfeldt, Enke efter sal. Consistorialraad Junghans i Gamst, ved Døden er afgaaet hos os i hendes 63de Aar, efter næsten 5 Ugers Sygeleie, bekjendtgjøres herved sørgeligst for deeltagende Slægtninge. K. s. Blesberg, J. Blesberg. fød Evers. En høiere Bondeskole. Oprettelsen af en Saadan i Gjelsted til førstkommende November er paatænkt af Undertegnede. Skolens Formaal vil, i Betragtning af, at Nutiden uafviseligt opfordrer Bonden til en Forbedring af hans Livsstilling, til en mere omfattende Anvendelse af hans Kræfter, og til at gribe virksomt indi det borgerlige Liv, blive at bibringe Eleverne en grundig og mere udvidet Oplysning, moralsk Kraft og Dygtighed, samt større Modtagelighed for de høiere Livsinteresser. For at fremme dette Øiemed ere følgende Underviisningsgienstande foreløbigt bestemte: Religion, Dansk, Fædrelandshistorie, samt kort Udtog af Verdenshistorien, Geographi, Naturhistorie, samt Plante= og Naturlære, Geometri, Regning, Skrivning, Tegning og Sang, naar Skolen kommer i fuldstændig Gang, meddeles desuden Underviisning i Tydsk, Agerdyrkningslære og Havekultur samt Kjendskab til dansk Retslære. Samtlige Fag ventes gjennemgaaede i 3 Aar. Elever optages efter det 12te Aar; Logi m.v. for disse kan erholdes hos Beboerne af Gielsted By. Den maanedlige Betaling for Underviisningen bestemmes til 2 Rbd. Nærmere Underretning om Skoleplanen m.v. meddeles, og Jndmeldelser modtages indtil Midten af September Maaned d. A., naar man henvender sig personligt eller skriftligt til Undertegnede. - Og hermed være min Plan anbefalet til den fyenske Landmands og Bondes velvillige Opmærksomhed og Jnteresse. Gielsted pr. Assens den 1 Juli 1845. Chr. Krag, Cand. theol.
Odense Adresse-Contoirs Efterretninger, 1845-07-16
At Møllebroen ved Dalum Mølle formedelst Reparation er inpassabel fra Mandagen den 21 dennes til 28 dennes, begge inclusive, bekjendtgjøres herved. Odense Herredscontoir den 15 Juli 1845. F. Knudsen.
Odense Adresse-Contoirs Efterretninger, 1845-07-16
Med Hensyn til de af mig bebudede Foredrags Afholdelse skal i sin Tid det Fornødne blive bekjendtgjort. Odense den 16 Juli 1845. Frederik Barfod.
Odense Adresse-Contoirs Efterretninger, 1845-07-16
Nyborg aarlige Fugleskydning : afholdes Fredagen den 1 August, hvortil Lysthavende indbydes; samme Aften finder Ballet Sted.
Odense Adresse-Contoirs Efterretninger, 1845-07-16
En Dreng kan strax eller til Michelsdag antages i Guld M. H. Gottfriedsen, smedlære hos Vestergade No. 291.
Odense Adresse-Contoirs Efterretninger, 1845-07-16
Hos Undertegnede kan en flin Dreng strax blive antaget i Farverlære. L. M. Hinke. Kjerteminde den 13 Juli 1845.
Odense Adresse-Contoirs Efterretninger, 1845-07-16
En ugift Person, der i flere Aar har tjent som Vægter paa Landet, og raaber udmærket godt, søger en Plads til 1 Novbr. Gode Skudsmaal kan forevises. Adressecontoiret anviser. 500 Rbd., offentlig Stiftelses Midler, er strax at erholde til Laans, imod anordningsmæssig Sikkerhed. Adressecontoiret anviser. Smukt lyst St. Croix Sukker, stødt Melis, Melis og Raffinade i Toppe, Candis, Kaffe i forskjellige Sorter, samt alle øvrige Colonial-Varer sælges til billige Priser hos C. H. Schalburg. i Nyborg.
Odense Adresse-Contoirs Efterretninger, 1845-07-16
Damp-Chocolade, udarbeidet til den fuldkomneste Fiinhed i den Deichmannske Handels Chocolade=Fabrik ved Kjøbenhavn, erholdes til Fabrikpriserne, 2 Mk. a 8 Mk. pr. Pd., hos Hr. P. H. Petersen i Odense, W. B. Koppel i Nyborg, J. C. Riisbrich i Svendborg, J. Svitzer i Kjerteminde. J. P. Tiedemand i Rudkjøbing. A. W. Andrup i Lemvig. Th. Classon i Faaborg, M. J. Brandt i Assens, J. K. Behrendt i Middelfart, D. J. Wagner i Bogense, C. F. Müller i Colding. Broesbølls Enke & Co. i Fredericia. C. C. Henrichsen i Wroeskjøbing. Möstler.
Odense Adresse-Contoirs Efterretninger, 1845-07-16
af Haraldskjærs Fabrik, som leveres paa Prøve, erholdes til Fabrikpriser hos F. T. Berg. i Middelfart. Cement. fra Fabriken Phoenix ved Rönne bekommes i hele, halve og Qvarttønder a 5 Rbd. 3 Mk. pr. Td. i Kjöbenhavn paa Kultorvet Nr. 133 hos N. F. Bonnesen.
Odense Adresse-Contoirs Efterretninger, 1845-07-16
God Bøgeaske faaes til meget billig Priis hos J. J. Stokkebye, Odense Nørregade No. 401.
Odense Adresse-Contoirs Efterretninger, 1845-07-16
Fiin Viin-Eddike til Syltning, Ø-Eddike og kjøbenhavnsk 8 Gr. Korn-Brændeviin sælges til bilige Priser hos C. H. Schalburg. i Nyborg.
Odense Adresse-Contoirs Efterretninger, 1845-07-16
I Gaarden No. 238 paa Vestergade er til Michaeli Flyttetid 2 Værelser til Gaden med Kjøkken, Spisekammer, Pigekammer, Pulterkammer, Loftsrum og øvrige Beqvemmeligheder at faae til Leie. E. Riemann.
Odense Adresse-Contoirs Efterretninger, 1845-07-16
Fæste. En lille udmærket god Jordlod med tilliggende 2 Græs holme - hvorpaa kan holdes en Koe - af det mig tilhørende udstykkede Sted, Nicolays Baronier kaldet, paa Blanke Mark, kan erholdes i Fæste, enten til Bebyggelse, i hvilket Fald Materialier dertil kan erholdes, eller til Afbenyttelse af en Beboer i Nærheden. Stutterigaarden den 12 Juli 1845. J. Hvid.
Odense Adresse-Contoirs Efterretninger, 1845-07-16
Et godt opbygget Huus, beliggende paa Elvedgaards For der, i Veflinge Sogn, Skovby Herred, med en Jordlod tæt ved Huset, fri Hovedgaardstaxt omtrent 9 Tdr. Land gode Jorder og Mergel i Overflødighed, er til Salg. Huset kan tiltrædes strax og modtages med Grøden. Kjøbesummen vil blive omtrent 1300 Rbd., hvoraf endeel kan blive indestaaende. Man henvender sig til Eieren Mads Jensen i Dyrehaughuset.
Odense Adresse-Contoirs Efterretninger, 1845-07-16
Onsdagen den 23 dennes, Formiddag Kl. 11, bliver ved offentlig Auction, som afholdes paa Korsør Raadstue bortsolgt den det Kongelige Generaltoldkammer og Commerce Collegium tilhørende Krydsbaad, Sluppen Henrik August, drægtig 3 ½ Commercelæst, med staaende og løbende Redskaber, og beliggende i Korsør Havn. Hvilket herved bekjendtgjøres. Korsør Byfogedcontoir den 12 Juli 1845. Sylow.
Odense Adresse-Contoirs Efterretninger, 1845-07-16
Den tidligere i denne Tidende foreløbig averterede Auction over den Stervboet efter Hans Jensen og Hustru Christiane Hansdatter tilhørende Kyggemosegaard i Ubberud Sogn, afholdes paa den sælgende Eiendom Onsdagen den 30 dennes, Formiddag Kl. 10, og agtes Gaarden absolut bortsolgt ved en eneste Auction, om antageligt Bud skeer. Gaarden har gode, tildeels nylig opførste Bygninger, staaer for Hartkorn Ager og Eng ny Matr. 5 Tdr. 1 Skp. 1 Fdkr. 2 3/4 Alb. og har et Tilliggende af circa 93 Tdr. Land geometrisk Maal, hvoraf flere Tønder Land god Skov og endeel Eng samt Tørveskiær. Til samme Tid og Sted bortsælges 2 Huse, hvoraf det ene med 2 1/2 Td. Land, er bortfæstet paa Livstid, det andet jordløst. Paa Gaarden hviler Aftægt til en Enke, der er over 70 Aar. gammel. Conditionerne for Salget, hvoriblandt, at en saa stor Deel af Kjøbesummen kan forblive indestaaende i Eiendommen, som denne efter Reglerne for Udlaan af Umyndiges Midler kan give Sikkerhed for, ligge til Eftersyn her paa Contoiret. Odense Herredscontoir den 5 Juli 1845. F. Knudsen.
Odense Adresse-Contoirs Efterretninger, 1845-07-16
Jfølge Skifterettens Begjæring bliver det afdøde Huusmand Lars Pedersen paa Fogense tilhørende Huus med Jordlod af nyt Hartkorn 3 Skpr. 2 1/4 Alb., stor 34,103 Al., stillet til Bortsalg ved 3de offentlige Auctioner, der afholdes Onsdagen den 23 d. M. samt 6 og 20 August d. A., hver Dags Formiddag Kl. 11, de 2 første Auctioner paa Byfogedcontoiret. og 3die Auction i selve Stedet; hvilket herved til Lysthavendes og alle Vedkommendes Efterretning bekjendtgjøres. Bogense Byfogedcontoir den 12 Juli 1845. Baadsgaard.
Odense Adresse-Contoirs Efterretninger, 1845-07-16
Huusauction i Kjerteminde. Efter Reqvisition af Skifteretten i Toldbetjent Knudsens Enkes Dødsbo, bliver det bemeldte Bo tilhørende, i Kjøbstadens Sønderstræde under Matr. No. 167 beliggende Huus, hvortil hører en betydelig Have, der afgiver beqvem Byggeplads ud til Søndergade, stillet til Bortsalg ved 3de offentlige Auctioner, som afholdes Tirsdagen den 29 dennes og den 12te og 26de næste Maaned, hver Dags Formiddag Kl. 11, de 2de første Auctioner paa Kjøbstadens Raadhuus og den sidste i den sælgende Eiendom. Hvilket herved bekjendtgjøres. Kjerteminde Byfogedcontoir den 9 Juli 1845. Bretteville.
Odense Adresse-Contoirs Efterretninger, 1845-07-16
Auction over et Huus. Jfølge passeret Dom og Udlæg, bliver Jørgen Mortensens Huus i Hønnerup, Gieldsted Sogn, Vends Herred, med Tilliggende af Jord og Tørvemaal, ansat til Hartkorn nye Matricul 7 Skpr. 1 Fdkr. 3/4 Alb., stillet til Bortsalg ved trende offentlige Auctioner, der ere bestemte til Afholdelse Onsdagene den 6 og 20 August samt 3 Septbr., hver Dags Formiddag Kl. 11; de tvende første paa Herredscontoiret i Middelfart og den sidste i det sælgende Huus. Dette bliver herved, i Henhold til Pl. 22 April 1817, bekjendtgjort til Liebhaveres og Pantecreditorers Efterretning. Middelfart den 28 Juni 1815. Wedel Heinen.
Odense Adresse-Contoirs Efterretninger, 1845-07-16
Extract. Ved Stævning af Dags Dato, som in extenso er indrykket i denne Tidendes No. 126, er, ifølge kongelig Bevilling af 11 Marts d. A., den eller de, som maatte have ihænde en af afdøde Huusmand Peder Pedersen af Weile, den 11 Decbr. 1822, til Gaardmand Hans Jacob Møller sammesteds, for 300 Rbd. udstædt, og inden Salling Herredsret den 27 Januar 1823 thinglæst Obligation, hvorved er givet 1ste Prioritets Panteret i den Andeel, som Udstæderen, ifølge Skjøde af Weilegaards Eier af 20 Juni 1800, havde i den i Fællig med Huusmand Anders Christensen fra Weilegaards Hovmark, Kirkelokken kaldet, afkjøbt Parcel, staaende for Hartkorn Ager og Eng 3 Skpr. 3 Fdkr. 2 1/2 Alb., og betegnet under No. 67, samt i den Parcel Udstæderen, ifølge thinglæst Skjøde af 11 Juni 1805, fra Hans Frederiksen af Weile, havde tilkjøbt sig af denne, og som er betegnet med No. 8, staaende for Hartkorn Ager og Eng 1 Skp. 1 Fdkr. 1 1/2 Alb., indkaldet med Aar og Dags Varsel til at møde inden Salling Herredsthingsret paa Faaborg Byes Raadhuus den sidste Mandag i October Maaned 1816, sædvanlig Thingtid, for der at fremkomme med og bevise lovlig Adkomst til bemeldte Obligation, som i modsat Fald ved Rettens Dom vil blive mortificeret. Salling Herredscontoir, Faaborg den 1 Juli 1845. Wiborg.
Odense Adresse-Contoirs Efterretninger, 1845-07-16
Ved Proclama af Dags Dato, som læses ved vedkommende Retter, ere Alle og Enhver, som maatte have Noget at fordre i Stervboet efter Ungkarl og Skræder Peder Jensen af Langeberghuus i Udberud Sogn, indkaldte med 12 Ugers Varsel, til at anmelde og beviisliggjøre deres Krav for undertegnede Skifteforvalter; hvilket herved bekjendtgjøres. Odense Herredscontoir den 9 Juli 1845. F. Knudsen.
Odense Adresse-Contoirs Efterretninger, 1845-07-16
Ved Proclama af Dags Dato, som læses ved vedkommende Retter, ere Alle og Enhver, som maatte have Noget at fordre i Stervboet efter Smed Hans Rasmussen og forhen afdøde Hustrue, Kirsten Rasmusdatter af Trøstrup Korup, indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter i Boet; hvilket herved bekjendtgjøres. Odense Herredscontoir den 10 Juli 1845. F. Knudsen.
Odense Adresse-Contoirs Efterretninger, 1845-07-16
Fyens Stiftsavis. Udgives 5 Gange ugentlig. Trykt med Hurtigpresse.
Odense Adresse-Contoirs Efterretninger, 1845-07-17
Nr 134. 74 Aargang. Stifts Fyens ad privilegerede. Kongelig ene Adresse- og politiske Avis samt Avertissementstidende. overalt i de danske Stater. Forsendes med Brevposten Redigeres, trykkes og udgives. af M. C. Hempel i Odense. 17 Juli 1845. Torsdagen.
Odense Adresse-Contoirs Efterretninger, 1845-07-17
Fædrelandet. Blandinger. Odense.
Odense Adresse-Contoirs Efterretninger, 1845-07-17
Jndhold. Udlandet: Rusland. Sverrig. Norge
Odense Adresse-Contoirs Efterretninger, 1845-07-17
Udlandet. Rusland. Siden Keiser Nicolaus's sidste Nærværelse i Warschau lyde de mundtlige Efterretninger (thi skriftlige og trykte faaer Man ingen derfra) saare nedslaaende. Der antages nemlig, og alle Kjendsgierninger, efter de imellem Caren, Fyrst=Statholderen og de første Administrativ=Autoriteter førte Underhandlinger, bekræfte det som en afgjort Kjendsgierning, at Man nu er kommen til den Beslutning, i Eet og Alt at gjøre Polen til en russisk Provinds. Keiseren skal ogsaa paa det Bestemteste have udtalt sig om, at han vil have de revolutionaire Bevægelser, der omtrent aarlig fornyes, een Gang for alle undertrykte, og at alle Midler skulle opbydes, for at tæmme og for bestandigt bortmane den Oprørsaand, der besjæler en Deel af Ungdommen og synes at faae sin Ansporelse fra Udlandet. Overhovedet synes det, at Man i Petersborg anseer den nærværende Roligheds-Tilstand i Europa for vel skikket til, med Held at gjennemføre Nivellerings=Systemet.
Odense Adresse-Contoirs Efterretninger, 1845-07-17
en anden Beretning fra Warschau af 4 Juni hedder det: "Allerede i længere Tid, før Keiserens Ankomst var der i Petersborg bleven udarbeidet et Lovgivnings værk af høieste Vigtighed, nemlig en ny Civil- og Straffelovbog, Frugten af 10 Aars Arbeide, som baade i Form og Jndhold ganske er analog med den russiske og ikke i mindste Maade tager Hensyn paa Polakkernes Nationalaand, særegne Forfatning, eller tidligere Historie; men som aabenbart er lagt an paa at sammensmelte Polakkerne og Russerne til een Nation. Paa Keiserens befaling er dette Lovgivningsværk rigtignok bleven forelagt endeel lovkyndige Polakker; men deres Mening bliver formodentlig alligevel ikke hørt. Disse Mænd, have imidlertid ganske uforbeholden erklæret: at Jndførelsen af slige Love vilde fremkalde den største Forvirring i alle Landets borgerlige Forhold, og gjøre Polakkerne, istedetfor lydige Undersaatter af Hs. Majestæt, til uskyldige og ubevidste Offere af det døde Bogstav, hvis Lyd og Aand var dem lige fremmed. J de sidste 40 Aar har Polen dog, tilligemed sine egne hjemlige Love, havt Code frangais, hvori det idetmindste fandt nogen Garanti imod Vilkaarlighed og Bestikkelse; skal den i Petersborg udkastede Lovgivning ubetinget indføres, vil det russiske Bestikkelsesystem rimeligviis følge med i Tilgift. Keiserens sidste Besøg i Polen havde desuden et andet, ikke mindre vigtigt Formaal, nemlig den katholske Geistligheds Forhold og den ikke unierede græske Kirke. Man indseer, at Polakkernes Holden ved Paven i Rom er det eneste Nødanker, de have at støtte sig til i deres nærværende sørgelige Forfatning; ja, at denne Adskillelse i religiens Henseende i visse Maader endnu allene beskytter dem imod tilkommen Sammensmeltning med Russerne. Dertil kommer, at det Princip, der ligger til Grund for den orthodore græske Kirkes Dogmer, er ypperlig skikket til at lamme enhver selvstændig Aandsudvikling, selv i det politiske Liv. Den russiske Regjerings Bestræbelse for at undergrave den romerskekatholske Kirke i Polen og at omvende dens Bekjendere til den græske Religion skal, mærkeligt nok, finde villige Redskaber blandt selve den romerskatholske Geistlighed; men, i Modsætning til disse Apostater, ere ogsaa mange katholske Præster blevne til sande Martyrer for deres Tro, og en Mængde af dem bøder endnu derfor i Siberiens Bjergværker. Blandt de Fag, hvis Navne komme til det øvrige Europas Kundskab, nævner Man saaledes biskoppen af Chelm, der, efterat have modstaaet alle Bestikkelsens Fristelser, aldeeles forsvandt og saaledes muligt endnu kan vansmægte i et Fængsel i Petersborg. Om den Skjæbne, der vederfoer en anden værdig Geistlig, Præsten Scezemp af den lubliner Kreds, som ligeledes forsvandt, veed Man heller ikke noget Bestemt. Jfølge et Rygte, der dog lyder noget mystisk, skal han, idet han fremstod for sine Dommere og af dem blev udskjældt for en feig Usling, lig hiin gamle Romer, have holdt sin Haand over den brændende Lampe og roligt ladet den forkulle. Senere dræbte han sig.
Odense Adresse-Contoirs Efterretninger, 1845-07-17
Sverrig. Efter den 27 Juni i Kongens og den kgl. Families Nærværelse at have udført flere større Maneuvrer, ere de ved Ladugaardsgardet forsamlede Tropper den 30te brudte op for at marschere til den store Feltmaneuvre ved Mariefred, og skulde om Natten bivouakere ved Draget, mellem Sturehof og Wellinge. Kanonslupperne, fulgte af Jagten Espliadian og et Chefs fartøi lagde allerede Dagen i Forveien gjennem Slusen ind i Mælaren. Hs. M. Kongen og Kronprindsen med Prinds Gustav have ogsaa den 30te forladt Hovedstaden, for at følge med Tropperne. Hs. Maj. tager første Natteqvarteer paa Sturehof hos Grev Piper, det andet i Sødertelse, det tredie paa Næsby. Den 3 Juli om Aftenen skulde Hs. Maj. indtræffe paa Gripsholm, hvorhen Hs. Maj. Dronningen ankom Dagen forud og Hs. Maj. Enkedronningen samme Dag. Følgende Dag, 4 Juli, gives paa Gripsholms Slot en stor Fest og Dagen derpaa vende Tropperne tilbage til deres Hjemsteder.